Diari Oficial de la Generalitat Valenciana


Sumari del DOGV 7166, del 04-12-2013 (2013/11511)

RESOLUCIÓ de 28 de novembre de 2013, de la directora general del Secretariat del Consell i Relacions amb les Corts, per la qual es disposa la publicació del conveni específic per a l'any 2013 del protocol general de col·laboració subscrit el 20 de setembre de 1999 entre el Ministeri de l'Interior  i la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7166

Data del DOGV
:   04-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11009


Data del document
:   28-11-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 28 de novembre de 2013, de la directora general del Secretariat del Consell i Relacions amb les Corts, per la qual es disposa la publicació del conveni específic per a l'any 2013 del protocol general de col·laboració subscrit el 20 de setembre de 1999 entre el Ministeri de l'Interior  i la Generalitat. [2013/11669]  
El Ministeri de Sanitat, Servicis Socials i Igualtat i la Generalitat han subscrit, prèvia tramitació reglamentària, el 12 de novembre de 2013, el conveni específic per a l'any 2013 del protocol general de col·laboració subscrit el 20 de setembre de 1999 entre el Ministeri de l'Interior (Delegació del Govern per al Pla Nacional sobre Drogues) i la Generalitat.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, és procedent la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 1297/2013 i que figura com a annex d'esta resolució.  
València, 28 de novembre de 2013.- La directora general del Secretariat del Consell i Relacions amb les Corts: Marta Martí Arador.  
  
  
Conveni específic per a l'any 2013 del protocol general de col·laboració subscrit el 20 de setembre de 1999 entre el Ministeri de l'Interior (Delegació del Govern per al Pla Nacional sobre Drogues) i la Comunitat Autònoma Valenciana  
  
12 de novembre de 2013  
  
Reunits  
D'una banda, Francisco de Asís Babín Vich, delegat del Govern per al Pla Nacional sobre Drogues, nomenat per mitjà del Reial Decret 249/2012, de 23 de gener (BOE 20, de 24 de gener), en nom i representació del Ministeri de Sanitat, Servicis Socials i Igualtat, de conformitat amb el que disposa l'apartat sext, 1, b, de l'Orde SSI 131/2013, de 17 de gener, sobre delegació de competències (BOE 28, d'01.02.2013).  
  
D'una altra, Manuel Llombart Fuertes, conseller de Sanitat, com a president del Consell d'Administració de l'Agència Valenciana de Salut, en virtut de delegació per a la firma d'este conveni, per Acord del seu Consell d'Administració, d'1 de febrer de 2007, publicat en el Diari Oficial de la Comunitat Valenciana número 5453, de data 19 de febrer de 2007, i de la competència atribuïda per la Llei 3/2003, de 6 de febrer, de la Generalitat Valenciana, d'Ordenació Sanitària de la Comunitat Valenciana, en relació amb el Decret 25/2005, de 4 de febrer, del Consell de la Generalitat, pel qual s'aproven els Estatuts reguladors de l'Agència Valenciana de Salut i facultat per a la firma del present conveni per Acord del Consell, de data 6 de setembre de 2013.  
  
  
Exposen  
Que el Ministeri de l'Interior i la Conselleria de Benestar Social de la Comunitat Autònoma Valenciana van subscriure un protocol general de col·laboració, de data 20 de setembre de 1999, en matèria de drogodependències, que establix que els programes en què es concrete la col·laboració entre la Mesa de Coordinació d'Adjudicacions i la Conselleria de Benestar Social de l'esmentada comunitat autònoma en el dit protocol general s'establiran en un conveni específic anual, i per tant,  
  
  
Acorden  
Primer. Que l'actuació de la Conselleria de Sanitat de la Comunitat Autònoma Valenciana l'any 2013 es concretarà en el desenrotllament dels programes:  
- «Mira't», programa de prevenció selectiva de drogodependències per a jóvens: 35.000,00 ?.  
- Unitat Mòbil d'Atenció al Drogodependent (UMADA): 180.000,00 ?.  
- Regulació legal autonòmica i recursos de prevenció i assistència, en relació amb l'alcohol: 20.000,00 ?.  
- Avaluació «Aprendre a comunicar»: 20.000,00 ?.  
- Sistema d'informació i gestió en drogodependències: 36.000,00 ?.  
  
- Inserció sociolaboral de la població drogodependent en rehabilitació en centres de dia: 90.000,00 ?.  
- Curs virtual per a pares «En família»: 17.000,00 ?.  
- Programa de prevenció indicada per a adolescents i les seues famílies, FARO: 6.000,00 ?.  
- Programa «En plenes facultats», formació de voluntaris: 4.000,00 ?.  
  
Segon. Que el Ministeri de Sanitat, Servicis Socials i Igualtat (Delegació del Govern per al Pla Nacional sobre Drogues) finançarà la realització d'estos programes, segons la resolució de la Mesa de Coordinació d'Adjudicacions, de data 31 de maig de 2013, amb un total de 408.000,00 euros, a càrrec del concepte 72.69.286T.992, que amb esta finalitat ha sigut dotat amb crèdits provinents del fons de béns decomissats per tràfic de drogues i altres delictes relacionats, en aplicació de l'article 3.1.b de la Llei 17/2003, de 29 de maig, Reguladora del Fons de Béns Decomissats per Tràfic Il·lícit de Drogues i Altres Delictes Relacionats. L'abonament del fons es realitzarà després de la firma d'este conveni.  
  
Tercer. Que durant el primer trimestre del pròxim exercici, la Conselleria de Sanitat de la Comunitat Autònoma Valenciana remetrà a la Mesa de Coordinació d'Adjudicacions un informe final i d'avaluació del desenrotllament dels programes i un certificat detallat del gasto efectuat en la seua execució.  
  
Quart. Que els programes esmentats en l'acord primer, seran desenrotllats per la Conselleria de Sanitat de la Comunitat Autònoma Valenciana durant l'exercici 2013.  
  
Quint. Que en el desplegament i l'aplicació d'este conveni caldrà ajustar-se al que establix el protocol general de col·laboració subscrit per ambdós parts, i si el gasto realitzat és menor que la quantitat subvencionada, el romanent serà reemborsat al Tresor Públic. A més, en tot el no-previst expressament en el conveni específic, regiran les disposicions de l'esmentat protocol general.  
  
Sext. Este conveni se subscriu a l'empara de l'article 4.1.c, del Text Refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre, i queda exclòs de l'àmbit de la normativa contractual. No obstant això, seran aplicables els principis d'esta llei per a resoldre els dubtes i les llacunes que pogueren presentar-se.  
Les controvèrsies que pogueren sorgir, seran de la competència de la jurisdicció contenciosa administrativa.  
  
Per a la deguda constància d'allò que s'ha acordat, es firma per duplicat exemplar en el lloc i la data abans indicats.  
  
El delegat del Govern per al Pla Nacional sobre Drogues: Francisco de Asís Babín Vich.  
El conseller de Sanitat, president del Consell d'Administració de l'Agència Valenciana de Salut: Manuel Llombart Fuertes.